ΜΕΤΑΦΡΑΣΗ ΤΟΥ ΚΕΙΜΕΝΟΥ IX

Ο Ταρκύνιος ο Υπερήφανος, έβδομος και τελευταίος από τους βασιλιάδες (ή βασιλείς), με αυτόν τον τρόπο χάνει την εξουσία. Ο γιος του Σέξτος Ταρκύνιος την τιμή της Λουκρητίας, συζύγου του Κολλατίνου, προσβάλλει. Ο σύζυγος και ο πατέρας και ο Ιούνιος Βρούτος βρίσκουν αυτήν περίλυπη. Σε εκείνους η γυναίκα με δάκρυα αποκαλύπτει την αδικία και σκοτώνει με μαχαίρι τον ίδιο της τον εαυτό (ή αυτοκτονεί). Ο Βρούτος αφαιρεί (ή βγάζει) από την πληγή με μεγάλο πόνο το μαχαίρι και ετοιμάζεται να τιμωρήσει το έγκλημα. Ξεσηκώνει τον λαό και αφαιρεί από τον Ταρκύνιο την εξουσία. Ελεύθερος πια ο ρωμαϊκός λαός αποφασίζει να εκλέξει δύο υπάτους, τον Ιούνιο Βρούτο και τον Ταρκύνιο Κολλατίνο.

ΟΥΣΙΑΣΤΙΚΑ

A΄ κλίση

pudicitia, -ae: θηλυκό (επειδή είναι αφηρημένη έννοια, δεν είναι εύχρηστος ο πληθυντικός αριθμός)

Lucretia, -ae: θηλυκό (Ως κύριο όνομα δεν σχηματίζει πληθυντικό αριθμό)

femina, -ae: θηλυκό

lacrima, -ae: θηλυκό

iniuria, -ae: θηλυκό

Β΄ κλίση

Tarquinius, -ii/-i: αρσενικό. Κλητική ενικού: Tarquini (Ως κύριο όνομα δεν σχηματίζει πληθυντικό αριθμό)

Superbus, -i: αρσενικό (Ως κύριο όνομα δεν σχηματίζει πληθυντικό αριθμό)

modus, -i: αρσενικό

imperium, -ii/-i: ουδέτερο

filius, -ii/-i: αρσενικό (κλητική ενικού: fili)

Sextus, -i: αρσενικό (Ως κύριο όνομα δεν σχηματίζει πληθυντικό αριθμό)

Collatinus, -i: αρσενικό (Ως κύριο όνομα δεν σχηματίζει πληθυντικό αριθμό)

maritus, -i: αρσενικό

Iunius, -ii/-i: αρσενικό. Κλητική ενικού: Iuni (Ως κύριο όνομα δεν σχηματίζει πληθυντικό αριθμό)

Brutus, -i: αρσενικό (Ως κύριο όνομα δεν σχηματίζει πληθυντικό αριθμό)

culter, -tri: αρσενικό

delictum, -i: ουδέτερο

populus, -i: αρσενικό

Γ΄ κλίση

rex, regis: αρσενικό

uxor, -oris: θηλυκό

pater, -tris: αρσενικό (υπάγεται στα ετερόσημα) Γεν. Πληθ.: patrum

vulnus, -eris: ουδέτερο

dolor, -oris: αρσενικό

consul, -is: αρσενικό

ΕΠΙΘΕΤΑ

Β΄ κλίση

ultimus, -a, -um: Δεν υπάρχει ο αντίστοιχος θετικός βαθμός του επιθέτου. Υπάρχει μόνο το επίρρημα ultra. (Συγκριτικός: ulterior, -ior, -ius, Υπερθετικός: ultimus, -a, -um)

maestus, -a, -um: (Συγκριτικός: maestior, -ior, -ius, Υπερθετικός: maestissimus, -a, -um)

magnus, -a, -um: (Συγκριτικός: maior, -ior, -ius, Υπερθετικός: maximus, -a, -um)

liber, -era, -erum: (Συγκριτικός: liberior, -ior, -ius, Υπερθετικός: liberrimus, -a, -um)

Romanus, -a, -um: δεν σχηματίζει παραθετικά

ΑΡΙΘΜΗΤΙΚΑ

septimus, -a, -um (τακτικό)

duo (απόλυτο)

ΑΝΤΩΝΥΜΙΕΣ

hic, haec, hoc (δεικτική)

is, ea, id (δεικτική-επαναληπτική)

ille, illa, illud (δεικτική)

se (προσωπική, γ΄ πρόσωπο, που εδώ λειτουργεί ως αυτοπαθητική)

ipse, ipsa, ipsum (δεικτική-οριστική)

ΡΗΜΑΤΑ

1η Συζυγία

paro, paravi, paratum, parāre

concito, concitavi, concitatum, concitāre

3η Συζυγία

perdo, perdidi, perditum, perdĕre

laedi, laesi, laesum, laedĕre

interficio, interfeci, interfectum, interficĕre (ανήκει στα 15 ρήματα σε -io)

extraho, extraxi, extractum, extrahĕre

adimo, ademi, ademptum, adimĕre

deligo, delegi, delectum, deligĕre

constituo, constitui, constitutum, constituĕre

4η Συζυγία

invenio, inveni, inventum, invenire

aperio, aperui, apertum, aperire

punio, punivi(-ii), punitum, punire

ΕΠΙΡΡΗΜΑΤΑ

iam (χρονικό)

ΠΡΟΘΕΣΕΙΣ

cum (+ οργανική αφαιρετική)

ex (+ κυρίως αφαιρετική)

ΣΥΝΔΕΣΜΟΙ

atque (παρατακτικός, συμπλεκτικός σύνδεσμος)

et (παρατακτικός, συμπλεκτικός σύνδεσμος)